**Kirsti Maria Johanne Lagerspetz** (o.s. *Ahlman*, 18. heinäkuuta 1932 Helsinki – 1. tammikuuta 2001 Turku) oli Turun yliopiston psykologian professori. Hän oli kansainvälisesti arvostettu aggression tutkija. Kirsti Lagerspetzin teoksia ovat muun muassa *Aggressio* (1977) ja *Naisten aggressio* (1998). Hän kirjoitti myös kolme lasten- ja nuortenkirjaa ja suomensi kaksi.

Lagerspetz valmistui ylioppilaaksi vuonna 1950, filosofian kandidaatiksi vuonna 1955 ja lisensiaatiksi vuonna 1962 Helsingin yliopistosta. Hän väitteli filosofian tohtoriksi Turun yliopistossa vuonna 1964. Lisäksi hän teki opinto- ja esitelmämatkoja moniin Euroopan maihin sekä Yhdysvaltoihin ja Japaniin.

Lagerspetz toimi Turun yliopiston assistenttina vuodet 1957–1962, valtion humanistisen toimikunnan tutkimusassistenttina 1962–1969, Åbo Akademin psykologian vt. professorina 1969–1972 ja varsinaisena professorina 1972–1985 ja Turun yliopiston psykologian professorina vuosina 1985–1995. Lisäksi hän toimi vierailevana professorina Rockefeller-yliopistossa New Yorkissa vuonna 1977 ja Lakehead-yliopistossa Kanadassa vuonna 1989. Suomen Akatemian tutkijaprofessorina hän toimi vuosina 1980–1983. Lagerspetz oli myös presidentin valitsijamiehenä 1982 ja 1988.

Vuonna 1978 Lagerspetz sai valtion tiedonjulkistamispalkinnon ja oli vuonna 1984 Vuoden professori.

Kirsti Lagerspetzin isä oli filosofi Erik Ahlman. Hänen puolisonsa oli eläintieteilijä, professori Kari Lagerspetz. Kirsti ja Kari Lagerspetzin poikia ovat pianisti Juhani Lagerspetz ja professorit Eerik Lagerspetz, Mikko Lagerspetz ja Olli Lagerspetz.

Teokset
-------

### Lasten- ja nuortenkirjat

* *Tonttulan lapset*. (nimimerkillä Kikka) Kuvitus: Valma Raimela. Gummerus, 1945.
* *Kristina löytää kevään*. Gummerus, 1948.
* *Toivomuskone*. Gummerus, 1953.

#### Suomennoksia

* Werner, Lisbeth: *Puck joutuu pulaan*. Gummerus, 1954.
* Meister, Knud & Andersen, Carlo: *Nelitoistavuotias salapoliisi*. Gummerus, 1954.

### Tietokirjoja ja tieteelliset julkaisut

* *Miten lapseni kehittyy: mitä voimme odottaa lapsilta heidän eri ikäkausinaan*. Helsinki: Tammi, 1963.
* *Studies on the aggressive behaviour of mice*. Väitöskirja, Turun yliopisto. Helsinki: Suomalainen tiedeakatemia, 1964.
* *Fysiologinen psykologia*. Yhdessä Philip Teitelbaumin ja Sirkka Hautojärven kanssa. Jyväskylä: Gummerus, 1971.
* *Aggressio ja sen tutkimus*. Helsinki: Tammi, 1977. ISBN 951-30-3861-0.
* *Psykologia – järjen ja tunteen tiede*. Helsinki: Tammi, 1990. ISBN 951-30-9319-0.
* *Peace-mindedness of the super-powers as perceived in four countries changes in student's images of the USA and the USSR from 1988 until 1991*. Tampere: Tampere Peace Research Institute, 1994. ISBN 951-706-139-0.
* *Naisten aggressio*. Helsinki: Tammi, 1998. ISBN 951-31-1303-5.
* *Mitä tulee mieleen: psykologin esseitä*. Helsinki: Tammi, 2000. ISBN 951-31-1740-5.

Lähteet
-------

* Kuka kukin on 1994, Otava 1994

### Viitteet

1. ↑  Kuka kukin on 1994, Otava 1994
2. 1 2 3 4  Ahlman, Kirsti *Kirjasampo.fi*. Viitattu 7.1.2015.

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Israel
* Suomi (KANTO)
* Yhdysvallat
* Alankomaat
* Vatikaani

 |
|  |
| Henkilöt | 
* Uppslagsverket Finland

 |
|  |
| Muut | 
* IdRef

 |

 |